Čarikaras
Čarikaras (pers. چاریکار = Čārīkār) – miestas Afganistane, Hindukušo kalnų Kohdamano slėnyje, ~60 km į šiaurę nuo Kabulo. Parvano provincijos administracinis centras. Pro miestą eina svarbus Kabulo–Mazari Šarifo kelias, Čarikaras taip pat yra vartai į toliau šiaurės rytuose prasidedantį Pandžširo slėnį. Verčiamasi žemės ūkiu (miestas garsėja vynuogėmis), amatais (ypač keramika). Dauguma gyventojų yra tadžikai.